लेकिन अधिकारियों ने ये बताने में असमर्थता जताई है कि कितने लोगों की मौत हुई है. वाको पुलिस स्टेशन के सार्जेंट विलियम स्वांटन का कहना है कि अभी पूरे दावे के साथ वे ये नहीं बता सकते कि कितने लोग मारे गए हैं.आशंका जताई जा रही है कि मलबे में कई लोग दबे हो सकते हैं और मरने वालों की संख्या बढ़ सकती है. धमाका इतना ज़बरदस्त था कि कई इमारतें क्षतिग्रस्त हो गई और कई में आग लग गई.हालात से निपटने के लिए अग्निशमन दल, एंबुलेंसों और छह हेलिकॉप्टरों को मौके पर भेजा गया था. स्वास्थ्यकर्मी एक स्थानीय खेल के मैदान को आपातकालीन उपचार स्थल के रूप में प्रयोग कर रहे हैं.



टेक्सस धमाकों की तस्वीरेंएक स्थानीय टीवी चैनल के मुताबिक़ कुछ इमारतों में आग लगी हुई है. इनमें से कुछ इमारतें पास के रिहायशी इलाके की हैं.खाद कारखाने में स्थानीय समयानुसार शाम सात बजकर पचास मिनट पर धमाका हुआ.हादसा वेस्ट नाम के कस्बे में हुआ है जो वाको के उत्तर दिशा में करीब 20 किलोमीटर दूर स्थित है. वेस्ट की आबादी करीब 2,700 लोगों की है.वाको में हिलक्रेस्ट बैपटिस्ट मेडिकल सेंटर के मुख्य प्रबंधक ग्लेन ए रॉबिनसन ने सीएनएन को बताया कि उनके अस्पताल ने 66 घायलों को लाया गया है जिनमें से 38 की हालत गंभीर है.मेकलेनन काउंटी शेरिफ़ पारनेल मेकनमारा कहते हैं, “बहुत ज़्यादा तबाही है, मैंने आज तक ऐसा मंज़र नहीं देखा. चारों तरफ़ बिखरे मलबे के साथयह किसी युद्ध क्षेत्र जैसा लग रहा है.”अपुष्ट ख़बरों के मुताबिक़ विस्फोट में एक नर्सिंग होम की इमारत गिर गई है और कई लोगों के उसमें फंसे होने की आशंका है.एक स्थानीय टीवी चैनल को एक महिला ने बताया कि उसने 13 किलोमीटर की दूरी से कुछ धमाकों की आवाजें सुनीं.मैंने उस इलाके से धुंआ निकलते देखा और गाड़ी लेकर यह देखने गई कि वहां क्या हो रहा है.   जब मैं वहां पहुंची तो दो लड़के मेरी ओर भागे आ रहे थे.  वे चिल्ला रहे थे कि अधिकारियों ने यहां से जाने के लिए कहा है क्योंकि खाद कारखाने में विस्फोट होने वाला है.  मैं गाड़ी लेकर थोड़ी ही दूर जा पाई थी कि धमाका हो गया.  यह एक चक्रवात की तरह था. सब ओर चीज़ें उड़ रही थीं.  इससे मेरी गाड़ी की विंडशील्ड भी उड़ गई. ऐसा लग रहा था कि पूरी धरती हिल गई हो.डेबी मरकल्यादिया जीमरमैन के अनुसार, “आवाज़ इतनी जोर की थी कि लगा कि हमारे पास ही तीन बम धमाके हुए हैं. ”टेक्सस के गवर्नर रिक पेरी ने एक बयान में कहा, “हम नज़र रखे हुए हैं और सूचनाएं जुटा रहे हैं क्योंकि दुर्घटना के बारे में लगातार नई बातें सामने आ रही हैं.”उन्होंने कहा, “हमने स्थानीय अधिकारियों के मदद के लिए राज्य से कह दिया है. हमारी दुआएं वेस्ट के लोगों के साथ हैं.”धमाके के दो घंटे से ज़्यादा बीतने के बाद भी इलाके की हवा में धुआं भरा हुआ है.दुर्घटनास्थल के आस-पास लकड़ी, शीशे और कंक्रीट के मलबा बिखरा पड़ा है.